《探芳信》
清代·王时翔

碧纱静。又脉脉离愁，恹恹酒病。记小园重见，幽兰一枝冷。

吴阊枉作看花梦，香色何曾领。要归时、红烛明心，青禽传信。

休负此清景。趁溪阁秋凉，月帘宵永。谁道今番，佳约杳难定。

闲中多少痴心意，欲说无人听。伫空阶、移尽斜阳树影。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。